ఛండీగఢ్: శాంతిని పాటించాలని, ఎలాంటి హింసాకాండకు పాల్పడరాదని వివాదాస్పద డేరా బాబా గుర్మీత్ రామ్ రహీమ్ సింగ్ తన అనుచరులకు ఓ వీడియోలో పిలుపునిచ్చారు. ఇద్దరు సాధ్వీలపై (మహిళా అనుచరులు) గుర్మీత్ అత్యాచారం చేశారంటూ లేఖలు బయటపడన నేపథ్యంలో పంజాబ్, హరియాణా హైకోర్టు సూచన మేరకు గుర్మీత్పై సీబీఐ కేసు నమోదు చేసింది. అయితే తనపై వచ్చిన ఆరోపణలను గుర్మీత్ ఖండించారు. ఈ కేసుపై ప్రత్యేక సీబీఐ కోర్టు మరికాసేపట్లో కీలకమైన తీర్పునివ్వబోతోంది. ఈ నేపథ్యంలో డేరా బాబా ఓ వీడియో సందేశంలో తన అనుచరులు ప్రశాంతంగా ఉండాలని కోరారు. తీర్పు వినేందుకు తానే స్వయంగా పంచకుల వెళ్తున్నానని, తన అనుచరులు తిరిగి ఇళ్లకు వెళ్లాలని ఆయన కోరారు. తీర్పు నేపథ్యంలో లక్షల్లో ఆయన అనుచరులు పంచకుల చేరుకుంటుండటంతో పంజాబ్, హరియాణా, ఛండీగఢ్లలో కనీవినీ ఎరుగని రీతిలో భారీ భద్రతా బలగాలను మోహరించారు. కేంద్ర దళాలను రంగంలోకి దించారు. పాటశాలలు మూసేశారు. పలు రైళ్లు రద్దు చేశారు. తీర్పు డేరా బాబాకు వ్యతిరేకంగా వస్తే అవాంఛనీయ ఘటనలు జరగవచ్చని ప్రభుత్వం, హైకోర్టు భావిస్తున్నాయి. గత రెండు మూడు రోజులుగా బాబా అనుచరులు ఆయనకు సంఘీభావం తెలిపేందుకు పెద్ద సంఖ్యలో సిర్సా, పంచకులా చేరుకుంటున్నారు.
chhandigad: saantini paatinchaalani, elanti himsaakaandaku paalpadaraadani vivaadaaspada dera baba gurmeet ram raheem sing tana anucharulaku oo veediyolo pilupunicchaaru. iddaru saadhveelapai (mahila anucharulu) gurmeet atyaachaaram chesaarantu lekhalu bayatapadana nepathyamlo panjab, hariana hycortu suuchana meraku gurmeetpai cbi kesu namodu chesindi. ayithe tanapai vachina aaropanalanu gurmeet khandinchaaru. ee kesupai pratyeka cbi kortu marikasepatlo keelakamaina teerpunivvabotondi. ee nepathyamlo dera baba oo veedio sandesamlo tana anucharulu prasaantamgaa undaalani koraru. teerpu vinenduku taane swayamgaa panchakula veltunnaanani, tana anucharulu tirigi illaku vellaalani aayana koraru. teerpu nepathyamlo lakshallo aayana anucharulu panchakula cherukuntundatamto panjab, hariana, chandiigadlalo kaneevinee erugani reetilo bhari bhadrata balagaalanu moharinchaaru. kendra dalaalanu rangamloki dinchaaru. paatasaalalu muuseesaaru. palu raillu raddu chesaru. teerpu dera babaku vyatirekamgaa vaste avaanchaneeya ghatanalu jaragavacchani prabhutvam, hycortu bhaavistunnaayi. gatha rendu moodu rojulugaa baba anucharulu aayanaku sanghibhavam telipenduku pedda sankhyalo sirsa, panchakula cherukuntunnaru.